పట్రాయని నరసింహశాస్త్రి
పట్రాయని పాపయ్యశాస్త్రి ఏకైక కుమారుడైన పట్రాయని నరసింహశాస్త్రి 1872 భావ నామ సంవత్సరంలో జన్మించారు. పట్రాయని వంశం పూర్వీకులు సంపన్నులే అయినా తాతగారు పట్రాయని పెదనరనన్నగారి అమాయకత్వానికి, దుర్వ్యయానికి కుటుంబపు ఆస్తులన్నీ హరించుకుపోయాయి. చామలాపల్లిలో పట్రాయనివారికి సెంటు భూమి లేకపోయినా వారి పేరుతో పిలవబడుతున్న చెరువులు, తోటలు ఉన్నాయి. నరసింహ శాస్త్రి బాల్యం నాటికే ఆస్తులు పూర్ణానుస్వారం అయిపోయాయి. తండ్రి పాపయ్యశాస్త్రి 35 సంవత్సరాల వయసులోనే మరణించగా తల్లితో పాటు ఆమె పుట్టిల్లు కారాడ కి చేరుకున్నారు. గుడివాడ అగ్రహారంలోని మధురాపంతుల కూర్మన్న కుమార్తె సూరమ్మతో వివాహం జరిగింది. ఆవిడ పచ్చి పసుపు కొమ్ములా ఉండి ఆధ్యాత్మ రామాయణ కీర్తనలు చక్కగా పాడేవారుట.
అమరావతి శేషయ్య శాస్త్ర్రి
యశఃకాయులైన శ్రీ అమరావతి శేషయ్య శాస్త్రి గారు 1828 మార్చి 22లో తమిళనాడులోని కుంభకోణం దగ్గర వెట్టారు నదీతీరమున యున్న అమరావతి అను చిన్న పల్లెటూరిలో బీద కుటుంబములో జన్మించారు. వారి స్వగ్రామములోనే వీధిబడిలో ప్రారంభమైనది వారి విద్యాభ్యాసం. తరువాత చన్నపట్టణంలో అప్పట్లో 'నల్లవారి బస్తీ' అనబడి తదుపరి జార్జిటౌను అని ప్రసిధ్ధి పొందిన ప్రాంతంలో 1837 లో స్తాపించిన ఆండర్సన్ మిషనరీ స్కూలులో 2 ఏండ్లు చదివారు. కానీ ఆ బడిలో ఇంగ్లీషు, లెఖ్కలతో పాటు క్రైస్తవ మత ప్రచారమునకు చాల ప్రాముఖ్యతనివ్వడం వల్ల శాస్త్రిగారిని వారి పెద్దలు ఆ బడి మాన్పించేశారు. ఆ తరువాత కొంతకాలం శాస్త్రిగారు కుంభకోణంలో యూరేషియన్ మిషనరీలు  (ఆంగ్లేయ+ ఆసియాదేశీయ) (EURASIAN) దగ్గర ఇంగ్లీషు నేర్చుకున్నారు. చన్నపట్ణం లోని కంపెనీ ప్రభుత్వమువారు మతప్రబంధములేని మద్రాసు యూనివర్సిటీ స్కూల్అను ఇంగ్లీషు బోధనా పాఠశాలను 1840 లో స్ధాపించారు. శాస్త్రిగారు ఆ యూనివర్సిటీ స్కూలులో చదువు సాగించారు. ఆ పాఠశాలలోఇ.బి పొవెల్ (E.B. Powell) దొరగారు ఉపాధ్యాయులుగానుండిరి. పరవస్తు చిన్నయసూరి మరియూ పురాణం హయగ్రీవశాస్త్రి గారు తెలుగు పండితులుగా పనిచేసి యుండిరి. మద్రాసులో అటుతరువా కొంతకాలానికి ప్రముఖ ధర్మకర్త పచ్చయప్ప మొదలియారు గారు వారి పేరుమీద మరి ఒక బడి స్థాపించారు. ఇంగ్లీషు విద్యా సర్వె ఫలితముగా ఏర్పడిన అటువంటి మతసంబంధములేని ఇంగ్లీషు బోధనా స్కూలులో విద్యనేర్చిన వారిని ప్రొఫిసెంట్సు (Proficients) అనే వారు. శాస్త్రి గారు గూడా 'ప్రొఫిష్యంట్' అయ్యారు. శాస్త్రి గారు తమ చిన్న తరగతులలో Messers White Brother, Messers Adam Gordon and E.B. Powell అను దొరల దగ్గర చదివారు